**Lisa 1 Tehniline kirjeldus**

Jõhvi Vallavalitsuse 12.08.2025 korraldusele nr 3619

„Veebihanke „Veebihanke „Eesti kultuuri, tavade

 ja ühiskonnaeluga tutvumisreisid”

hankemenetluse korraldamine ja veebihanke

 dokumendi kinnitamine“ lisale

**Tehniline kirjeldus**

Hankija sõlmis Eesti Linnade ja Valdade Liiduga partnerluslepingu, mille aluseks on kultuuriministri 26. jaanuari 2023. a käskkiri nr 24 „Kohalike omavalitsuste toetamine lõimumise, sealhulgas kohanemise teenuste pakkumisel“.

Projekti eesmärk on kohalikel omavalitsustel aidata kaasa erineva kultuurilise taustaga inimestelühiskonda sulanduda, julgustada neid kasutama eesti keelt ja osalema aktiivsemalt ühiskonnaelus.

Projekti täpsem tutvustus: <https://elvl.ee/tegevussuunad-ja-valdkonnad/valdkonnad/loimumine>.

Projekti sihtrühm:

Vähemalt 18-aastased isikud, kelle elukoht on rahvastikuregistri andmetel Jõhvi vallas ning kes kuuluvad järgmiste sihtrühmade hulka:

uussisserändajad - alla 5 aasta seaduslikul alusel Eestis elanud isikud;

tagasipöördujad - Eestisse püsivalt naasnud Eesti kodanikud;

isikud, kes on Eestis seaduslikult elanud üle viie aasta ning kellel on erinev keele- ja kultuuritaust.

Hankija kontrollib sihtrühma vastavust esitatud tingimustele.

**Tutvustus**

Projekti raames soovib hankija osta Eesti kultuuri, tavade ja ühiskonnaeluga tutvumisreiside (edaspidi reis) korraldamise teenust projekti sihtrühmale. Korraldatavad tegevused võivad olla nt muuseumide, etenduste, näituste ja muude erinevate huvitavate kohtade või ürituste külastused.

Pakkuja tagab kõikide tegevustega seonduvate dokumentide, sh osalejate nimekiri, koostatud/jagatavad materjalid, tähistamise hankija ja hankija partneri (Eesti Linnade ja Valdade Liit) ja *Ühtekuuluvuspoliitika* fondide logodega „Kaasrahastanud Euroopa Liit“ vastavalt Vabariigi Valitsuse 12. mai 2022. a määrusest nr 55 „Perioodi 2021–2027 Euroopa Liidu ühtekuuluvus- ja siseturvalisuspoliitika fondide rakenduskavade vahendite andmise ja kasutamise üldised tingimused“ ja Vabariigi Valitsuse 12.05.2022 määrusele nr 54 „Perioodi 2021–2027 ühtekuuluvus- ja siseturvalisuspoliitika fondide vahendite andmisest avalikkuse teavitamine“. Nõuded ning stiilijuhised on kättesaadavad ka aadressil: https://www.rtk.ee/toetusfondid-ja-programmid/euroopa-liidu valisvahendid/logod-ja-sumboolika.

Pakkuja võib omalt poolt jagada infot antud projekti ja planeeritavate reiside kohta.

**Nõuded reisi korraldamisele**

* Reiside toimumise ajavahemik on alates lepingu sõlmimisest kuni 31.detsembrini 2025, antud ajavahemikul korraldatakse 5 reisi, neist vähemalt kahe toimumise aeg on detsembris (nt jõuluturu külastus). Reisid on ühepäevased ja vähemalt kolm neist toimub nädalavahetusel (laupäev või pühapäev) või riigipühadel.
* Üks reis võib sisaldada mitut erinevat sihtkohta nt 2–3 omavahel seotud paika või objekti, eeldusel, et reis mahub ühe päeva sisse. Ühe reisi soovituslik kestvus on umbes 8 tundi.
* Ühe grupi suurus on 25 - 50 osalejat. Osalejate arv sõltub reisi eesmärgist ja toimumiskohast.
* Reis ja selle raames külastatavad kohad sh piletid, giiditeenus on osalejatele tasuta.
* Reisi jooksul on pakkuja poolt korraldatud osalejatele vähemalt üks tasuta lõunasöök. Täiendav toitlustamine sõltub reisi pikkusest ja on samuti osalejatele tasuta.
* Korraldatavatel reisidel on kaasas ka pakkuja poolne esindaja (edaspidi reisisaatja).
* Enne iga reisi valmistab pakkuja osalejate jaoks infolehed päevakava ja antud reisi programmiga. Reisisaatja tutvustab bussisõidu ajal osalejatele sihtkoha ja antud kohaga seotud paiku või fakte, Eesti ajalugu ja kultuuri. Vastab osalejate küsimustele ning hoiab osalejate tähelepanu aktiivsena nt korraldada teadmiste kinnistamise mänge või arutelu sihtkoha kohta.
* Kui sihtkohas ei ole giiditeenus korraldatud, siis tutvustab reisisaatja ka sihtkohta ja muid antud kohaga seotud paiku või fakte.
* Reisi jooksul on suhtluskeeleks eesti keel. Lähtudes projekti sihtrühmast peab reisisaatja oskama rääkida osalejatega vähemalt vene või inglise keeles.
* Reisisaatja viibib reisi vältel grupiga koos ja on kättesaadav tellijale.
* Kui ilmnevad asjaolud, mis takistavad tööde nõuetekohast teostamist, on pakkujal kohustus teavitada hankijat esimesel võimalusel tekkinud olukorrast.
* Reisile registreerimine toimub hankija kaudu. Peale registreerimise lõppemist (hiljemalt kaks nädalat enne reisi toimumist) saadetakse pakkujale teavitus osalejate arv ja erivajaduste kohta sh toitumisega seotud või füüsilised erivajadused.
* Teenuse paremaks osutamiseks on pakkujal on võimalik kaasata teisi teenuseosutajaid või spetsialiste väljastpoolt enda asutust, kelle poolt osutatava teenuse hind sisaldub esitatud hinnapakkumises.

**Pakkumuse koostamine, koostamisega seotud kulud ja maksumus**

* Pakkuja esitab planeeritavate reiside programmi/tegevuskava, kus on välja toodud iga reisi toimumisaeg, sihtkoht/sihtkohad ja planeeritavad tegevused.
* Pakkumuses esitatud sihtkohad kinnitatakse tellija poolt, peale täpsustamist/ muutmist, lepingu sõlmimisel. Korraldatavate reiside esialgset kava on kahepoolsel nõusolekul võimalik jooksvalt muuta.
* Pakkuja koostab pakkumuse tuues pakkumuses välja **ühe osaleja maksumuse** reisi kohta.
* Pakkuja kohustub pakkumust koostama arvestusega, et pakkumuse maksumus sisaldab kõiki teenuse osutamisega seotud kulusid (reisisaatja, transport, toitlustus, infolehed, piletid jne). Lisaks tuleb arvestada ka pakkumuse ettevalmistamisega ja esitamisega seotud kuludega.
* Pakkumuse hind on esitatud eurodes, käibemaksuta.

**Nõuded pakkujale, meeskonnale, koostööpartneritele**

Reise korraldab ja viib läbi professionaalne ja pädev meeskond, kes koostab reiside programmi ning vastutab reisidel pakutavate sihtkohtade tutvustamise ja kooskõlastatud tegevuste elluviimise eest ning reisil osalejate toetamise eest kogu reisi vältel.

Pakkujal peab olema majandustegevuse registris majandustegevusteade tegevusalal reisiettevõtjana tegutsemine.

Hankijal on õigus nõuda pakkumuses esitatud spetsialistide vastavasisulist väljaõpet tõendavate dokumentide koopiaid.

**Pakkuja esitab pakkumuses:**

Info projektiga seotud töötajate ja kaasatud koostööpartnerite kohta.

Nõuded reisisaatjale

Vähemalt ühe hanke objektiga sarnase tegevuse läbiviimise kogemus täiskasvanute grupile viimase 3 aasta jooksul. Kasuks tuleb varasem kogemust sihtrühmaga või vähemalt ühe sarnase õppereisi korraldamine. Giidi kutsetunnistus tuleb kasuks, kuid ei ole kohustuslik.

Eesti keele oskus emakeelena või C1 tasemel, inglise ja vene keelt tasemel B2 tasemel.

Nõuded koostööpartneritele

Teenuste kohta, mida pakkuja ise ei osuta, esitab pakkuja hankijale koostööpartnerite andmed ja partnerite osutatavad teenused. Pakkuja kontrollib eelnevalt koostööpartneri vastavust seadusest tulenevatele nõuetele.

Tagab partneri poolt korraldatavate tegevuste elluviimise ja kvaliteedi.

Transport

Pakkuja korraldab transpordi Jõhvist sihtkohta ja tagasi Jõhvi.

Pakkuja tagab mugava ja ohutu bussi, mis vastab inimeste veoks kehtestatud nõuetele ja millel on kehtiv tegevusluba sõitjateveoks.

Bussi suurus sõltub osalejate arvust ja vajadusel ka füüsiliste erivajaduste olemasolust.

Reisil osalejate arv selgub reisile registreerumisel.

Toitlustus

Toitlustus on kõigile osalejatele tasuta.

Reisi ajal tagatakse osalejatele vähemalt üks toidukord, mis koosneb lõunasöögist koos joogiga. Toidukordi võib olla rohkem ja see sõltud reisi pikkusest.

Toitlustamise korraldamisel tuleb arvestada toiduga seotud erivajadustega (toitumisallergiad, usulised piirangud). Erivajadused selguvad reisile registreerumisel.

Toitlustaja peab vastama toitlustusteenustele kehtestatud nõuetele.

Oodatavad tulemused

Osalejad on teadlikumad ning mõistavad paremini Eesti kultuuri, tavasid, kombeid ja ajaloolist tausta.

Osalejad tunnevad end eesti keeles suheldes kindlamalt.

Osalejad on aktiivsemad ja valmis osalema erinevates kohaliku eluga seotud tegevustes.

Reisi käigus on loodud uusi tutvusi ja sõprussuhteid.

Tagasiside ja arve esitamine

Iga reisi lõppedes esitab pakkuja hankijale reisil osalenute nimekirja koos osalenute allkirjadega.

Hankijale esitatav arve koostamisel on aluseks reisil osalenute arv ja hinnapakkumuses toodud maksumusühe osaleja kohta.

Arve esitatakse e-arvena kümne tööpäeva jooksul peale õppereisi lõppemist. Arve tasumise aluseks on reisil osalenute nimekiri koos osalenute allkirjadega ja nõuetekohane arve.